In nomine Domini. Sciant omnes tam præsentes, quam futuri, quod Hugo Miles de Renavis, cognomento Herlus, gratis, et cum magno affectu dedit Deo, et sancto Petro, et Besuensi Ecclesiæ alodium suum totum cum omni libertate, quod habebat, et possidebat in villa, quæ dicitur Ausiliacus, pro anima sua, et pro animabus antecessorum suorum, in campis, in pratis, in mansis, in sylvis, in aquis. Et ut elemosyna ista et donum firmum persistat, adsignamus ei testes idoneos. Sig. Hugonis de Bellomonte. Sig. Walonis, et Haimonis Columbe. Sig. Ricardi. Sig. Milonis de Poiens. Sig. Urrici de Rænavis. Sig. Rodulphi fratris ejus. Sig. Rodulfi filii Urrici. Sig. Widonis, cognomento Chiminal. De Monachis. Sig. Girardi Abb. Sig. Teoderi. Signum Widonis de Renavis. Sig. Lebaldi. Sig. Remigii Presbyteri, et aliorum multorum. § In tempore illo Rodulfus filius Urrici, de supradicto alodio concessit sancto Petro, et Besuensi Ecclesiæ, unum mansum, quod ei contulit avia sua post obitum suum, ubicumque obisset.